**VI. Medzinárodný festival gregoriánskeho chorálu 2016, 20.- 23. 10. 2016, Bratislava**

Liturgická konštitúcia Druhého vatikánskeho koncilu považuje gregoriánsky chorál za "spev vlastný rímskej liturgii" (čl. 116). Poslaním festivalu je naplniť túto myšlienku a podporiť obnovu interpretácie gregoriánskeho chorálu podľa najnovších poznatkov gregoriánskej semiológie.

Stredobodom pozornosti bude slávnostná sv. omša s gregoriánskym chorálom, na ktorej budú spievať všetci speváci zúčastnení na festivale.Preto zvlášť pozývame všetkých spevákov ako jednotlivcov tak aj gregoriánske scholy zo Slovenská a Českej republiky, aby sa spevácky zapojili a tak vytvorili jedno spoločenstvo veriacich účinkujúcich pri slávnostnej liturgii, ktorá bude v sobotu 22.10.2015 o 18.00 hod. v Jezuitskom kostole v Bratislave. Gregoriánske scholy počas liturgie bude dirigovať Prof.Dr. Franz Karl Prassl z Grazu. Celebrovať bude túto sv. omšu otec biskup Mons. František Rábek, predseda Rady KBS pre VVK.

Po prihlásení sa na festival, každý zúčastnený na festivale dostane notový materiál jednotlivých skladieb, ktoré sa budú spievať počas slávnostnej liturgie. Vytvoria sa jednotlivé centra prípravy v Košiciach, v Ružomberku, v Spišskej Kapitule a v Bratislave, kde sa budú tieto spevy nacvičovať. Spoločný nácvik s Prof. Prasslom na slávnostnú liturgiu bude v sobotu 22.10.2016 v Jezuitskom kostole v Bratislave.

Záštitu nad festivalom prijal:  
Mons. František Rábek, predseda Rady KBS pre VVK.

***Prihlásené súbory***

#### Česká republika flag

* [Svatomichalská gregoriánská schola](http://www.choral-music.sk/sk/Festivaly/view/choir:157/id:94/section:choirs)

#### Veľká Británia flag

* [Ealing Abbey Choir](http://www.choral-music.sk/sk/Festivaly/view/choir:351/id:94/section:choirs)

#### Taliansko flag

* [Schola Gregoriana del Pontificio Istituto di Musica Sacra](http://www.choral-music.sk/sk/Festivaly/view/choir:350/id:94/section:choirs)
* [Schola gregoriana Assisiensis](http://www.choral-music.sk/sk/Festivaly/view/choir:349/id:94/section:choirs)

#### Slovensko flag

* [Schola Minor Františkánského kostola v Bratislave](http://www.choral-music.sk/sk/Festivaly/view/choir:160/id:94/section:choirs)
* [Schola Gregoriana Bratislavensis](http://www.choral-music.sk/sk/Festivaly/view/choir:138/id:94/section:choirs)
* [Schola Cantorum Katolíckej univerzity v Ružomberku](http://www.choral-music.sk/sk/Festivaly/view/choir:162/id:94/section:choirs)
* [Voces Gregorianae Cassovienses](http://www.choral-music.sk/sk/Festivaly/view/choir:175/id:94/section:choirs)
* [Verbum Domini](http://www.choral-music.sk/sk/Festivaly/view/choir:163/id:94/section:choirs)
* [Schola gregoriana "Gloria Dei - homo vivens"](http://www.choral-music.sk/sk/Festivaly/view/choir:158/id:94/section:choirs)

***Program***

#### Štvrtok - 20. október, 2016

* Príchod zahraničných gregoriánskych schol
* 19.00 hod. Otvárací koncert - Jezuitský kostol

#### Piatok - 21. október, 2016

* 16:30 hod. Sv. omša s gregoriánskym chorálom - Jezuitský kostol
* 19.00 hod. Koncert v rámci festivalu - Dóm sv. Martina

#### Sobota - 22. október, 2016

* 10:00 - 12:00; 14:00 - 15:30 hod. - Nácvik zúčastnených schol na spoločné večerné vystúpenie počas sv. omše - Jezuitský kostol
* 16:30 hod. Sv. omša s gregoriánskym chorálom - Jezuitský kostol
* 18:00 - Slávnostná sv. omša, na ktorej budú spievať zúčastnené scholy - Jezuitský kostol
* 19:15 - Odovzdávanie diplomov účasti jednotlivých schól na festivale a koncert - Jezuitský kostol

#### Nedeľa - 23.október, 2016

* Vystúpenie gregoriánskych schol počas sv. omší v bratislavských kostoloch:
* 9:00 - Dóm sv. Martina, Jezuitský kostol, Katedrála sv. Šebastiána (Krasňany)
* 10:30 - Katedrála sv. Šebastiána (Krasňany)
* 11:00 - Jezuitský kostol
* 12:00 - Kostol Zvestovania Pána (Františkáni)